kalixlouiis/myanmar-wikipedia-corpus huggingface dataset:
အဝိဇ္ဇာနှင့် တဏှာရင်းခံ၊ ဥပါဒါန်၊ ကံကြောင့် ရုပ်နာမ်ပေါ်၊ အပင်မှမျိုး၊ မျိုးမှ အပင်၊ အမျှင်မပြတ်၊ ဆက်စပ်သည့်ဟန်၊ ကံကြောင့် နာမ်ရုပ်၊ နာမ်ရုပ်ကြောင့်ကံ၊ အဖန်ဖန် ဖြစ်ပြန်နည်းအလျော်၊ ဗြဟ္မာ-သိကြား၊ စသည်များက ထင်ရှားပြုပြင်၊ စီရင်ဖန်ဆင်း၊ အကြောင်းရင်းကြောင့်၊ လူနတ်များစွာ၊ သတ္တဝါတို့၊ ဖြစ်လာရမူ၊ မဟုတ်ဟု၊ ဉာဏ်ဖြင့် ရှု၍မျော်။
မူလနှစ်ဖြာအဝိဇ္ဇာ၊ တဏှာ။
သစ္စာနှစ်ခုသမုဒယသစ္စာ၊ ဒုက္ခသစ္စာ။
လေးခုအလွှာအတိတ် အကြောင်းတစ်လွှာ၊ ပစ္စုပ္ပန် အကျိုးတစ်လွှာ၊ ပစ္စုပ္ပန် အကြောင်းတစ်လွှာ၊ အနာဂတ် အကျိုးတစ်လွှာ။
အင်္ဂါတစ်ဆယ့်နှစ်ပါး အဝိဇ္ဇာ၊ သင်္ခါရ၊ ဝိညာဏ်၊ နာမ်ရုပ်၊ သဠာယတန၊ ဖဿ၊ ဝေဒနာ၊ တဏှာ၊ ဥပါဒါန်၊ ဘဝ၊ ဇာတိ၊ ဇရာမရဏ။
သုံးပါးအစပ်သင်္ခါရနှင့် ဝိညာဏ်တစ်စပ်၊ ဝေဒနာနှင့် တဏှာတစ်စပ်၊ ကမ္မဘဝနှင့် ဇာတိတစ်စပ်။
(တစ်နည်း) အတိတ် အကြောင်းနှင့် ပစ္စုပ္ပန် အကျိုးတစ်စပ်၊ ပစ္စုပ္ပန် အကျိုးနှင့် ပစ္စုပ္ပန် အကြောင်း(သို့)အနာဂတ် ဖြစ်ကြောင်း တစ်စပ်၊ ပစ္စုပ္ပန် အကြောင်း(သို့) အနာဂတ် ဖြစ်ကြောင်းနှင့် အနာဂတ်အကျိုးတစ်စပ်။
ဝဋ်သုံးဝနှင့်ကိလေသဝဋ်သုံးပါး ... အဝိဇ္ဇာ တဏှာ ဥပါဒါန်ကမ္မဝဋ်နှစ်ပါး ... သင်္ခါရ ကမ္မဘဝဝိပါကဝဋ်ရှစ်ပါး ... ဝိညာဏ် နာမ်ရုပ် သဠာယတန ဖဿ ဝေဒနာ ဇာတိ/ဥပပတ္တိဘဝ ဇရာမရဏမှတ်ချက် (ဖြစ်စဉ် - ဇာတိ၊ ဥပပတ္တိဘဝ၊ ဇရာမရဏ၊ ဟောစဉ် - ဇာတိ ဇရာမရဏ ဥပပတ္တိဘဝ)၇။
ကာလသုံးဖြာလွန်လေပြီးသော အတိတ်ကာလ၊ ယခုဖြစ်ဆဲ ပစ္စုပ္ပန်ကာလ၊ နောင်ဖြစ်လတ္တံ့သော အနာဂတ်ကာလ။
ခြင်းရာနှစ်ဆယ်အတိတ် အကြောင်းအခြင်းအရာ ငါးပါး ... (အဝိဇ္ဇာ သင်္ခါရ တဏှာ ဥပါဒါန် ဘဝ)ပစ္စုပ္ပန် အကျိုး အခြင်းအရာ ငါးပါး ... (ဝိညာဏ်၊ နာမ်ရုပ်၊ သဠာယတန၊ ဖဿ၊ ဝေဒနာ)ပစ္စုပ္ပန် အကြောင်း အခြင်းအရာ ငါးပါး ... (တဏှာ ဥပါဒါန် ဘဝ အဝိဇ္ဇာ သင်္ခါရ)အနာဂတ် အကျိုး အခြင်းအရာ ငါးပါး ... (ဝိညာဏ်၊ နာမ်ရုပ်၊ သဠာယတန၊ ဖဿ၊ ဝေဒန) ကိုးကား Category:ဗုဒ္ဓဘာသာ။
thumbnail|ဗလၲပရမိစော Category:ချီလီနိုင်ငံ။
ဝေါ့လ်ဒစ္စနီ ဖျော်ဖြေရေးခန်းမကြီး ဝေါ့လ်ဒစ္စနီ ဖျော်ဖြေရေးခန်းမကြီး(Walt Disney Concert Hall) သည် အမေရိကန်ပြည်ထောင်စု၊ ကယ်လီဖိုးနီးရားပြည်နယ်၊ လော့စ်အင်္ဂျလိစ် မြို့တွင် တည်ရှိသော ဖျော်ဖြေရေး ခန်းမကြီးတစ်ခုဖြစ်သည်။
ထို့ပြင် လော့အင်္ဂျလိစ် ဖေလ်ဟာမိုနစ်ခ် တေးဂီတအဖွဲ့ကြီး (Los Angeles Philharmonic orchestra) တည်နေရာလည်းဖြစ်သည်။
ထိုခန်းမကြီးတွင် ထိုင်ခုံပေါင်း ၂, ၂၆၅ ခုရှိသည်။
ယင်းအဆောက်အဦးကြီးကို ဒီဇိုင်နာ ဖရန့် ဂရေ( Frank Gehry) က ရေးဆွဲပေးခဲ့ပြီး ၂၀၁၃ ခုနှစ်တွင် စတင်ဖွင့်လှစ်ခဲ့သည်။
ထိုအဆောက်အဦးရှိ Acoustics အခန်းများမှာ အလွန့်အလွန် ခမ်းနားလှသည်။
ထိုခမ်းမကြီးတွင် ရှိသော ပြွန်ချောင်းများနှင့် အော်ဂင်ကြီးမှာ အလွန်ကြီးမားပြီး ထိုအော်ဂင်ကြီးကို ဂျာမန် အော်ဂင်ပညာရှင် Caspar Glatter-Götz က တည်ဆောက်ခဲ့ကြပြီး ပြွန်ပေါင်း ၆, ၁၂၅ ခုရှိလေသည်။
ဂျာမနီနိုင်ငံ၊ Katharinenkirche ဘုရားကျောင်းရှိ ပြွန်အော်ဂင်အား တွေ့ရစဉ်။
ပြွန်အော်ဂင် သို့မဟုတ် ပိုက်အော်ဂန် (pipe organ) သည် ခလုတ်များဖြင့် တီးခတ်ရသော တူရိယာတစ်မျိုးဖြစ်ပြီး ပိုက်များတလျှောက် လေမှုတ်ထုတ်ခြင်းဖြင့် အသံကို ပြုလုပ်ပေးသည်။
ယင်းအော်ဂင်တွင် မန်နူအယ် (Manual) ခေါ် ကီးဘုတ်ခလုတ်အလွှာ သုံးလွှာပါရှိတတ်သည်။
အော်ဂင်တီးသူသည် ခြေနှင့် လက်နှစ်မျိုးစလုံး အသုံးပြုပြီး တီးခတ်ရသည်။
လက်ချောင်းများမှာ ခလုပ်များကို နိုပ်ရပြီး ခြေမှာ ပီးတယ် (Pedals) ဟုခေါ်သည့် ကရိယာတစ်မျိုးကို အသုံးပြုပြီး ဂီတသင်္ကေတများကို တီးခတ်ရလေသည်။
ဆပ်ဂျက်စ် ၃၉ ဂရစ်ပင် () သည် စတုတ္ထမျိုးဆက် တိုက်လေယာဉ်တစ်မျိုးဖြစ်သည်။
ထိုလေယာဉ်ကို ဆွီဒင် လေကြောင်းကုမ္ပဏီမှတည်ဆောက်ခဲ့ပြီး ဆွီဒင်လေတပ်တွင်အသုံးပြုသည်။
ဆွီဒင်ကာကွယ်ရေးဝန်ကြီးဌာန၏ တိုက်လေယာဉ်သစ်တည်ဆောက်ရေးအတွက် ဆုံးဖြတ်ချက်ချခဲ့ပြီး ဆွီဒင် ပါလီမန်က ၁၉၈၂ ခုနှစ်က အတည်ပြုပေးခဲ့သည်။
ဂရစ်ပင် သည် တိုက်လေယာဉ်၊ တိုက်ခိုက်ရေးနှင့် ထောက်လှမ်းရေးတာဝန်များကို ပျံသန်းချိန်အတွင်းပြောင်းလဲအသုံးပြုနိုင်သော ပထမဦးဆုံးသော ဘက်စုံသုံး တိုက်ခိုက်ရေး လေယာဉ်တစ်စင်းဖြစ်သည်။
အမဲလိုက်ခြင်း ဟူသောအဓိပ္ပာယ်ဖြင့် လေကြောင်း ပစ်မှတ်များ၊ တိုက်ခိုက်ခြင်းဟူသောအဓိပ္ပာယ်ဖြင့် မြေပြင်နှင့် ရေပြင်ပစ်မှတ်များ၊ ထောက်လှမ်းရေးဟူသော အဓိပ္ပာယ်ဖြင့် ဓာတ်ပုံနှင့် ရုပ်သံများရယူခြင်း စသည်တို့ကို စွမ်းဆောင်ပေးနိုင်သည့် Gripen ဟူသောအမည်ကို ၁၉၈၀ ခုနှစ်အစောပိုင်းကပင် သတ်မှတ်ထားခဲ့သည်။
ထိုတိုက်ခိုက်ရေးယာဉ်တွင် ပါဝင်သည် ဖွဲ့စည်းပုံများကို ဆွီဒင်လေတပ်တွင် နှစ်ပေါင်းများစွာတည်ရှိခဲ့ပြီးဖြစ်သည်။
များမကြာမီဆွီဒင်အစိုးရ၏ ဆုံးဖြတ်ချက်များက ဂရစ်ပင် အီး (Gripen E)အတွက် နောက်ဆုံးပေါ် စနစ်များ ဆည်းပူးစေပြီး ဖေဖော်ဝါရီတွင် Saab ကုမ္ပဏီသည် အစိုးရကာကွယ်ရေးပစ္စည်းအဖွဲ့နှင့် ဂရစ်ပင် အီး တိုးတက်ရေးနှင့် ပြုပြင်မွမ်းမံခြင်းသဘောတူစာချုပ်ချုပ်ဆိုခဲ့သည်။
မှတ်စု ကိုးကား ကဏ္ဍ:တိုက်လေယာဉ်။
မိန်းဖရိန် ကွန်ပျူတာဟူသည်မှာ အဖွဲ့အစည်းကြီးများအတွက် စွမ်းဆောင်ရည် မြင့်မားသည့်ကွန်ပျုတာများဟု ယေဘုယျအားဖြင့် ခေါ်ဆိုနိုင်သည်။
ယင်းကဲ့သို့ ကြီးမားသော ကွန်ပျူတာများကို ၁၉၆၀ ခုနှစ်များတွင် စတင်တည်ဆောက်ခဲ့သည်။
သူတို႔ပမာဏသည္ေဒတာအမ်ညႀကီးကို သိမ္းတည္းေပးႏိုင္ေပသည္။
ဝိဘဇ္ဇဝါဒီ (တိ) [ဝိဘဇ္ဇ+ဝဒ+ဏီ။
ထီ-၌ ဝိဘဇ္ဇဝါဒိနီ။
(ပု) ဝိဘဇံဝါဒိန်-သံ။
] ခွဲခြမ်း-ဝေဖန်-၍-ပြော-ဟော-ပြောဆို-လေ့ရှိ-တတ်-သော (က) မြတ်စွာဘုရား။
(က) အထညေ ဘိက္ခူ ပက္ကောသာပေတွာ ပုစ္ဆိ “ကိံဝါဒီ ဘန္တေ သမ္မာသမ္ဗုဒ္ဓေါ” တိ။
ဝိဘဇ္ဇဝါဒီ မဟာရာဇာတိ။
ဝိ၊ဋ္ဌ၊၁၊၄၅။
အဘိ၊ဋ္ဌ၊၃၊၁၁၀။
ဝိဘဇိတွာ ဝဒတီတိ ဝိဘဇ္ဇဝါဒီ။
ဝဇိရ၊၂၇-၈။
ဝိဘဇ္ဇ ဝဒတီတိ ဝိဘဇ္ဇဝါဒီ။
သာရတ္ထ၊၁၊၁၄၈။
ဝိဘဇ္ဇိတွာ ဝါဒေါ ဧတဿာတိ ဝိဘဇ္ဇဝါဒီ ဘဂဝါ။
ဝိမတိ၊၁၊၃၂။
(ခ) ဘုရားသာဝက။
(ခ) ဝိဘဇ္ဇဝါဒိမဏ္ဍလ-ကြည့်။
တိပိဋကအဘိဓာန် အတွဲ-၁၉ ဝိဘဇ္ဇဝါဒီ-ဟူသောစကားသည် ဗုဒ္ဓသာသနာသမိုင်းတွင် အလွန်အရေးပါအရာ ရောက်သော စကားဖြစ်ခဲ့ပေသည်။
ချဲ့ဦးအံ့-ပါဋလိပုတ်ပြည် အသောကမင်းကြီး၏လက်ထက် (ဘီ၊ စီ ၃၂၆-ခန့်)၌ တိတ္ထိတို့၏ ဘောင်၌ စားဝတ်နေရေးခက်ခဲသဖြင့် ဗုဒ္ဓဘာသာ ရဟန်းဘောင်သို့ ဝင်ရောက်ပြီး တိတ္ထိတို့၏ မိစ္ဆာအယူဝါဒကိုပင် မြတ်စွာဘုရား၏ “ဓမ္မ, ဝိနယ” ဖြစ်လေဟန် ပြောဟောကြသဖြင့် သာသနာတော်၌ အုတ်အရောရော ကျောက်အရောရော ဖြစ်၍ မသန့် မရှင်းဖြစ်နေရာ အသောကမင်းကြီးသည် သာသနာတော် သန့်ရှင်း စင်ကြယ်စေရန် တိုင်းပြည်အတွင်းရှိ အယူဝါဒအမျိုးမျိုးရှိသော ရဟန်းအားလုံးကို ပင့်ဖိတ်၍ ရဟန်းကောင်း ရဟန်းစစ် ရွေးချယ်ပွဲကြီး ပြုလုပ်ခဲ့သည်။
ပြုလုပ်ပုံမှာ— အသောကမင်းကြီးက တင်းတိမ်ကန့်လန့်ကာ၏ အတွင်း၌နေလျက် အသီးအသီးသော ဂိုဏ်းသံဃာကို အုပ်စုလိုက် အုပ်စုလိုက် ပင့်ဖိတ်၍ “ကိံဝါဒီ သမ္မာသမ္ဗုဒ္ဓေါ-မြတ်စွာဘုရားသည် အဘယ် အယူရှိပါသနည်း” ဟု မေး၏။
ထိုအခါ သဿတဝါဒီ ပုဂ္ဂိုလ်တို့က “သဿတဝါဒီ သမ္မာသမ္ဗုဒ္ဓေါ-မြတ်စွာဘုရားသည် သဿတ အယူရှိ၏” ဟု ဖြေကြား၍။
ဧကစ္စသဿတဝါဒီပုဂ္ဂိုလ်တို့က “ဧကစ္စ သဿတဝါဒီ သမ္မာသမ္ဗုဒ္ဓေါ-မြတ်စွာဘုရားသည် ဧကစ္စသဿတ အယူရှိ၏” ဟု ဖြေ ကြားကုန်၏။
အန္တာနန္တဝါဒီ ပုဂ္ဂိုလ်တို့က “အန္တာနန္တဝါဒီ သမ္မာသမ္ဗုဒ္ဓေါ-မြတ်စွာဘုရားသည် အန္တာနန္တ အယူရှိ၏” ဟု ဖြေကြား၍၊ အမရာဝိက္ခေပဝါဒီ ပုဂ္ဂိုလ်တို့က အမရာဝိက္ခေပဝါဒီ သမ္မာသမ္ဗုဒ္ဓေါ-မြတ်စွာဘုရားသည် အမရာဝိက္ခေပ အယူရှိ၏ ဟုဖြေကြားကုန်၏။
ထို့အတူ အဓိစ္စသမုပ္ပန္နဝါဒီ, သညီဝါဒီ အစရှိသော ပုဂ္ဂိုလ်တို့ကလည်း မိမိတို့အယူ ဝါဒအားလျော်စွာ ဖြေကြားကြကုန်၏။
ဤ ဖြေကြားသမျှသော ပုဂ္ဂိုလ်အားလုံး ရဟန်းမဟုတ် တိတ္ထိတို့သာတည်း” ဟု သိသဖြင့် ထိုပုဂ္ဂိုလ်တို့အား အဝတ်ဖြူ ပေး၍ လူထွက် (လူဝတ်လဲ) စေကုန်၏။
လူထွက် (လူဝတ်လဲ) ရသော ရဟန်းအရေအတွက်ကား ၆-သောင်းရှိ၏။
ထို့နောက် ကျန်ရှိသော ရဟန်းတို့ကို မေးမြန်းသောအခါ၌ “ဝိဘဇ္ဇဝါဒီ သမ္မာသမ္ဗုဒ္ဓေါ-မြတ်စွာဘုရားသည် ဝိဘဇ္ဇ အယူရှိ၏ " ဟု ဖြေကြား ကုန်၏။
ထိုအခါ အသောကမင်းကြီးက မောဂ္ဂလိပုတ္တတိဿထေရ်ကို မြတ်စွာဘုရားသည် ဝိဘဇ္ဇဝါဒီ ဟုတ်, မဟုတ် မေးမြန်း လျှောက်ထားရာ ဟုတ်မှန်ကြောင်း သိရသဖြင့် ယခင်က သာသနာမသန့်ရှင်း မစင်ကြယ်၍ ၇-နှစ်ကြာမျှ မပြုဘဲရပ်ဆိုင်းထား ခဲ့ရသော သံဃဥပုသ်ကံကို ယခုအခါ သာသနာသန့်ရှင်း စင်ကြယ်ပြီဖြစ်၍ ဆက်လက် ပြုတော်မူကြရန် လျှောက်ထားလေ၏။
) ကာလမသုတ် အယူဝါဒတခု၏ အမှားအမှန်ကို ဆုံးဖြတ်ရာတွင် တဆင့်ကြားမျှဖြင့်လည်း ဟုတ်ပြီ မှန်ပြီဟု လက်မခံသင့်၊ မိရိုးဖလာ အယူဝါဒဖြစ်၍လည်း လက်မခံသင့်၊ ဤအရာသည် ဤသို့ဖြစ်သကဲ့ဟူသော ကောလာဟာလဖြင့်လည်း လက်မခံသင့်၊ ကျမ်းဂန်စာပေနှင့် ညီညွတ်သည်ဆိုရုံနှင့်လည်း လက်မခံသင့်၊ မိမိတို့ ယုံကြည်ထိုက်သော ပုဂ္ဂိုလ်၏ စကားဖြစ်သည်ဟုဆိုကာ ပုဂ္ဂိုလ်စွဲဖြင့်လည်း လက်မခံသင့်၊ မိမိတို့ လေးစားသော ဆရာ၏ စကားဖြစ်သည်ဟုဆိုကာ ဆရာစွဲဖြင့်လည်း လက်မခံသင့်ဘဲ (ကိုယ်တိုင်နားလည်လက်ခံ နိုင်သောအခါမှသာ) ဝေဖန်ဆန်းစစ်ကာ လက်တွေ့လုပ်ကြည့်၍ အကျိုးရှိသည့် အယူဝါဒဖြစ်သည်။
ဗုဒ္ဓမြတ်စွာဘုရားဟောကြားတော်မူခဲ့သမျှ တရားတော်များ နှင့် ပဋိစ္စသမုပ္ပါဒ် အကြောင်းအကျိုးသဘောတရားများ မှာသဘာဝတရား၏ ဖြစ်ပျက်ပြောင်းလဲမှုတို့နှင့် ထိုဖြစ်ပျက်ပြောင်းလဲမှုတို့၏အကြောင်းအကျိုးအမှန်တို့ကို နည်းစံနစ်ကျနစွာလေ့လာအသုံးချနိုင်သောလက်တွေ့သဘာဝကျ သည့်အမှန်တရားပညာအဖြစ်ယနေ့ထက်တိုင် ဝိဇ္ဇာနှင့်သိပ္ပံပညာ (ARTS & SCIENCE) တို့၏ ရှေ့ဆောင် ဦးဆောင်အနေအထားတွင်ရှိသည်။
ဗုဒ္ဓတရားတော်များသည် အကြောင်းအကျိုး ဆက်စပ်မှုရှိခြင်း၊ ယုတ္တိနည်းကျ လက်တွေ့ကျခြင်း၊ စနစ်တကျ ဖွဲ့စည်းမှု ရှိခြင်း၊ မှန်သည်-မှားသည်၊ လုပ်သင့်သည်-မလုပ်သင့်သည်၊ အကျိုးရှိသည်-အကျိုးမဲ့သည် တို့ကို မိမိတို့ကိုယ်တိုင် ဝေဖန်ဆန်းစစ် ခွင့်ရှိခြင်း၊ အချိန်မရွေး၊ နေရာမရွေး၊ လူမျိုး ဘာသာမရွေး လက်တွေ့ကျင့်ကြံပြီး အေးချမ်းမှုကို ကိုယ်တိုင်သိရှိနိုင်ခြင်း၊ အမြဲထာဝရ မှန်ကန်ခြင်း စသော အရည်အချင်းများ ပြည့်စုံသောကြောင့် ဗုဒ္ဓ၏အဆုံးအမများနှင့် ဗုဒ္ဓဘာသာသည် သိပ္ပံနည်းကျ ဘာသာ အမှန်တရားနှင့် လက်တွေ့သဘာဝကျ သည့် ဝိဘဇ္စဝါဒ လည်း ဖြစ်သည်။
ဆက်စပ်လေ့လာရန် ကာလာမသုတ် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဗုဒ္ဓဘာသာ။
Sr. Myanmar Name Birds Group English Name Scientific Name Dis: Grebes PODICIPEDIDAE Status တစီးမှုတ် Little Grebe Tachybaptus ruficolli M မောက်တင်ရေဝမ်းဘဲကြီး Great crested grebe Podiceps cristatus M Cormorants PHALACROCORACIDAE အော်ယော် Little Cormorant Phalacrocorax niger R တင်ကျီး Great Cormorant Phalacrocorax carbo R TP တင်ကျီး Indian Shag Phalacrocorax fuscicollis R TP Darters ARDEIDAE ဥပန်း Oriental Darter Anhinga melanogaster R TP Herons ARDEIDAE ငဟစ် Purple Heron Ardea purpurea R P ငဟစ်မွဲ Grey Heron Ardea cinerea M P လင်းဝက်Night Heron Nycticorax nycticorax R p ဗျိုင်းအောက် Indian Pond Heron Ardeola grayii p ဗျိုင်းအောက် Chinese Pond eron Ardeola bacchus p Bitterns ARDEIDAE ဆတ်ဗျိုင်း/ ရေဘုတ် Yellow Bittern Yellow Bittern lxobrychus sinensis M TP ဆတ်ဗျိုင်း/ ရေဘုတ် Black Bittern Black Bittern lxobrychus flavicollis M TP ဗျိုင်းအောက် Cinnamon Bittern Cinnamon Bittern lxobrychus cinnamomeus M TP Egrets ARDEIDAE ဝေသာလီဗျိုင်း Little Egret Egretta garzetta R သာယာဝတီဗျိုင်း Intermediate Egret Egretta intermedia R ကျွဲကျောင်းဗျိုင်း Cattle Egret Bubutcus ibis R ဗျိုင်းငန်း (ဥဗျိုင်း) great Egret Egretta alba R P Ducks ANATIDAE ဘဲစကတ် Spot-billed Duck Anas poecilorhyncha M TP ဘဲရစ် Northern Pintall Anas asuta M TP စစ်စလီငှက်‎ Lesser Whisting Duck Dendrocygna javanica M TP ဘဲဂတ် Gadwall Anas strepera M TP Birds of INLE Wetland Wildlife Sanctuary Legal Status BIRDS OF INLE WETLAND WILDLIFE SANCTUARY စာအုပ်မှကူးယူဖော်ပြသည်။
စာလုံးပေါင်းသတ်ပုံအမှား/ ( Typing Error) များတွေ့ရှိပါက ပြင်ဆင်ချက်များပေးပို့နိုင်သည်။
မြန်မာနိုင်ငံဧည့်လမ်းညွှန်များအသင်း ကိုးကား ကဏ္ဍ:မြန်မာနိုင်ငံတွင် တွေ့ရှိရသော ငှက်များ။
အမှတ် (၂) အခြေခံပညာ အထက်တန်းကျောင်း၊ စမ်းချောင်း သည် ရန်ကုန်တိုင်းဒေသကြီး၊ စမ်းချောင်းမြို့နယ် ပြည်လမ်းတွင် တည်ရှိသည်။
စိန့်ဖလော်မီးနား (St. Philomena's High School) ကျောင်းဟူ၍ နာမည်တွင်ခဲ့သည်။
သူငယ်တန်းမှ ဒသမတန်း အထိ ပညာသင်ကြားနိုင်သည်။
စမ်းချောင်း (၂) သည် ၂၀၀၉၊ ၂၀၁၀၊ ၂၀၁၃၊ ၂၀၁၄ ခုနှစ် ဆရာမတို့ရဲ့ ကျောင်းကနေ ၂၀၁၄ ခုနှစ်မှာ တက္ကသိုလ်ဝင် စာမေးပွဲကို ၂၂၄ ယောက် ဝင်ရောက် ဖြေဆိုခဲ့ပြီး ၂၁၅ ယောက် အောင်မြင်ခဲ့တဲ့ အတွက် ရာခိုင်နှုန်းအားဖြင့် ၉၅ ဒသမ ၉၈ ရာခိုင်နှုန်း ရန်ကုန်တိုင်း ဒေသကြီးအတွင်း အောင်ချက် အကောင်းဆုံး အခြေခံပညာ အထက်တန်းကျောင်း ပထမဆုကို ရရှိခဲ့ပါတယ်။
တက္ကသိုလ်ဝင်စာမေးပွဲတို့တွင် ပထမ ရရှိခဲ့သည်။
ကျောင်းသူဟောင်းများ ဓမ္မဗျူဟာ ဆရာမ ဒေါ်ခင်လှတင် ရုပ်ရှင်မင်းသမီး ဒေါ်ဆွေဇင်ထိုက် ဆုကဗျာ ပန်းကောင်းပွင့်သည့် စမ်းချောင်း (၂) ကိုးကား စမ်းချောင်း Category:ရန်ကုန်မြို့ရှိ ရှေးဟောင်းအမွေအနှစ် အဆောက်အအုံများ။
၁၉၂ဝ ပြည့်နှစ် ကျောင်းသား သပိတ်ကြီး ပေါ်လာသော အခါ ထိုသပိတ်ကြီးကို အကြောင်းပြု၍ အမျိုးသား ကျောင်းများ ပေါ်ပေါက် ခဲ့လေသည်။
ဦးဖိုလတ်သည် ပထမဦးဆုံး အမျိုးသားကျောင်း (မြို့မ အထက်တန်းကျောင်း၊ ရန်ကုန်) ၏ ပထမ ဦးဆုံးသော ကျောင်းအုပ်လည်း ဖြစ်ခဲ့ပေသည်။
အ.ထ.က(၂)ဒဂုံ (မြို့မ အထက်တန်းကျောင်း၊ ရန်ကုန်) သည် ၁၉၂ဝ ပြည့်နှစ်၊ ဒီဇင်ဘာလ (၁၇) ရက် ရန်ကုန်မြို့ ဗဟန်း မြို့နယ်တွင်စတင် တည်ထောင်သော မြန်မာနိုင်ငံ၏ ပထမဆုံးသော အမျိုးသားကျောင်း ဖြစ်သည်။
မြို့မ ကျောင်းအုပ် ဆရာကြီးမှာ ဦးဘလွင် (၁၈၉၂-၁၉၆၈) ဖြစ်သည်။
မြို့မကျောင်းကို ဗဟန်းမြို့နယ် မှသည် လမ်းမတော် မြို့နယ်၊ လမ်းမတော် မြို့နယ် မှသည် ဒဂုံ မြို့နယ်ဂေါ်ဒွင်လမ်း (မြို့မကျောင်းလမ်း)သို့ ပြောင်းလဲဖွင့်လှစ်ခဲ့သည်။
အင်္ဂလိပ်နယ်ချဲ့တို့၏ ကိုလိုနီပညာရေးသည် ဗမာနိုင်ငံ၌ ၁၉၂၀ ပြည့်နှစ်အထိ ယင်းတို့အတွက် ငွေကုန်ကြေးကျ ခံနိုင်သော မြေရှင် ဓနရှင် လူတန်းစား မြန်မာလူငယ်များကို ကျွန်ပညာသင်ပေးရန်သာ အဓိက ဖြစ်သည်။
ခေတ်အလိုက် အမြင့်ဆုံး ပညာသင်ကြားရာ ယူနီဗာစီတီ ခေါ် တက္ကသိုလ်ကျောင်း မရှိသေးပေ။
ရန်ကုန်မြို့၌ ရန်ကုန်ကောလိပ်နှင့် ဂျပ်ဆင် (ယခင် ယုဒသန် ကောလိပ်)ကောလိပ်သာရှိ၍ ယင်း တို့မှာ ကလကတ္တား ယူနီဗာစီတီ၏ လက်အောက်ခံ ကောလိပ် ကျောင်းခွဲမျှသာ ဖြစ်သည်။
သင်ရိုးညွှန်းတမ်းများမှာ ကလကတ္တား ယူနီဗာစီတီမှ ချမှတ်ပေးသည့် အတိုင်း သင်ကြားရသဖြင့် ဗမာ တက်လူငယ်များနှင့် အံမဝင် ခွင်မကျဘဲ ဖြစ်နေသည်။
စာမေးပွဲများ ကိုလည်း ကလကတ္တား ယူနီဗာစီတီမှ ဦးစီး စီမံကျင်းပ ပြုလုပ်ပေး သည်။
ဝိုင်အမ်ဘီအေက ဗမာပြည်တွင် ယူနီဗာစီတီ (တက္ကသိုလ်) သီးခြား ရှိရမည်ဟု လှုံဆော်ကြွေးကြော် တိုက်တွန်းပေါင်းများလတ်သော် ဗမာပြည် အစိုးရသည် ပညာမင်းကြီး မစ္စတာ မက်သယူး ဟန်တား (Mr. Mathew Hunter) ဦးစီးသည့် ယူနီဘာစီတီ အက်ဥပဒေ ရေး ဆွဲရေး ကျွမ်းကျင်သည့် ကော်မတီ တရပ်ကို ၁၉၁၈ ခုနှစ် ဇွန်လတွင် ဖွဲ့စည်းလိုက်၏။
ဝိုင်အမ်ဘီအေ ကိုယ်စားလှယ်များက ဝိဇ္ဇာသိပ္ပံ ပညာရပ်များ အားပေးသည့် ကောလိပ်ပေါင်းများစွာ ဆက်သွယ်နိုင်သည့် ယူနီဘာစီတီ(တက္ကသိုလ်) ကို ထောက်ခံသော်လည်း မစ္စတာ မက်သယူးဟန်တား ဦးဆောင်သော ကော်မတီ အများစုက လက်တွေ့မပါ စာပေပညာဆန်သည့် ဘာသာရပ်များကို အဓိက ထားသည့် တခုတည်းသော ကောလိပ် ပါဝင်သည့် သိပ္ပံယူနီဘာစီတီ တည်ဆောက်ရန် တက္ကသိုလ် ဥပဒေ တရပ်ကိုသာ ရေးဆွဲပြီး၊ ၁၉၂၀ ပြည့်နှစ် စက်တင်ဘာလတွင် တင်သွင်း ဥပဒေ ပြုစေခဲ့၏။
ယူနီဘာစီတီဟူ၍ ဗမာနိုင်ငံတွင် ဤတစ်ကျောင်းသာ ရှိရမည်ဟူ ၍၎င်း၊ ယင်းယူနီဘာစီတီ၏ အောက်တွင်လည်း ကောလိပ် တကျောင်းသာ ရှိရမည် ဟူ၍လည်းကောင်း၊ ယင်းကောလိပ်နှင့် တက္ကသိုလ် တည်ရာ သည်လည်း ရန်ကုန်တွင်သာ ဖြစ်ရမည် ဟုလည်းကောင်း စသည့် ကန့်သတ်ချက်များအပြင်၊ ယူနီဘာစီတီနှင့် ကောလိပ်သို့ ဝင်ရောက် သင်ကြားရမည့် သူများ၏ အရည်အချင်းများတွင် ကျောင်းအိပ်ကျောင်း စားများသာ ဖြစ်စေရမည်ဟုလည်းကောင်း စသော မလိုလားအပ်သည့် ကန့်သတ် ချုပ်ချယ်ချက်ပေါင်းများစွာ ပါဝင်နေသော အက်ဥပဒေ ဖြစ်သည်။
သို့ဖြစ်လေရာ ယင်း ၁၉၂၀ ယူနီဘာစီတီ အက်ဥပဒေသည် ငွေကုန်ကြေးကျ ခံနိုင်သော မြေရှင် ဓနရှင် လူတန်းစားနှင့် ဗြူရိုကရက် အရာရှိကြီးတို့ ၏ သားသမီး များ အဆက်အနွယ်များ အကျိုးမှ တပါး ဆင်းရဲသား လုပ်စား ကိုင်စား တို့နှင့် မအပ်စပ်သော ဥပဒေ ဖြစ်သည်။
တနှစ်လျှင် အနည်းဆုံးငွေ( ၆၀၀) ကျော် သို့မဟုတ် တလလျှင် ပျမ်းမျှငွေ (၅၀) ကျပ်ကျော် မတတ် နိုင်လျှင် တက္ကသိုလ်သို့ မည်သည့်နည်းနှင့်မျှ ချဉ်းကပ် နိုင်မည် မဟုတ်ပေ။
ထိုခေတ် ရွှေတစ်ကျပ်သားကို မြန်မာကျပ်( ၁၀) ကျပ်ကျော်သာရှိသောကြောင့် ထိုအခါ ငွေကြေးစံနှုန်း အရ ငွေ( ၆၀၀) ကျပ်ဟူ သည် နည်းလှသော အသပြာထုထည် မဟုတ်၊ တလလျှင် (၅၀) ကျပ် မျှ ရှိနေပေသည်။
ထိုအချိန်က စာရေးကြီး တစ်ယောက် ၏လခ သည် (၃၀) ကျပ် ပတ်ဝန်းကျင်မျှသာ ဖြစ်၏။
အစိုးရစာရင်းများအရ ဆိုလျှင် ထိုခေတ်က အလုပ်သမားတဦး၏ အနိမ့်ဆုံး လစာမှာ(၁၂) ကျပ်ဖြစ်၍ အမြင့်ဆုံး လစာမှာ (၇၅) ကျပ်ဖြစ်ပြီး ပျမ်းမျှ ဆိုလျှင် (၂၀ )ကျပ်ခန့် ဖြစ်ပေသည်။
ကျောင်းသားမိဖများကလည်း မကျေမနပ် ဖြစ်လာကြသည်။
ဤကဲ့သို့ ပြင်းပြင်းထန်ထန် ကန့်ကွက်ကြသော်လည်း ၁၉၂၀ ပြည့် နှစ် ဩဂုတ်လ ၂၈ ရက်နေ့တွင် ဗမာနိုင်ငံ ဒုတိယ ဘုရင်ခံ ဆာရယ် ဂျီနယ် ကရက်ဒေါက် (Sir Reginald Craddock) သည် ထိုယူနီဘာ စီတီ အက်ဥပဒေကို အတည်ပြုလိုက်သည်။
ဤသို့ ဗမာကျောင်းသား ကြီးများနှင့် ဗမာပြည်သူတို့၏ ဆန္ဒကို ဆန့်ကျင်ပြဋ္ဌာန်းအတည် ပြု လိုက်သော အင်္ဂလိပ်နယ်ချဲ့ အစိုးရ၏ လုပ်ပုံကို ရန်ကုန်တွင်သာမက မန္တလေး၊ မော်လမြိုင်၊ ပုသိမ်၊ စစ်တွေ စသော မြို့ကြီးများ၌ လူထု အစည်းအဝေးများခေါ်ကာ ကန့်ကွက် ကြလေသည်။
ဘုရင်ခံ ကရက်ဒေါက်သည် ဗမာလူထု၏ လှုပ်ရှားကန့်ကွက်မှုကို အလေးမမူ ဂရုမစိုက်ပဲ ၁၉၂၀ ပြည့်နှစ် ဒီဇင်ဘာလ ၁ ရက်နေ့တွင် ထိုယူနီဘာစီတီ အက်ဥပဒေ နှင့်အညီ ရန်ကုန်ကောလိပ်အား ယူနီ ဘာစီတီအဖြစ်သို့ တိုးမြှင့်ဖွင့်လှစ်တော့မည်ဟု ကြေညာလိုက်လေသည်။
မြန်မာလူထုသည် ရန်ကုန်တက္ကသိုလ်ဟူ၍ သီးခြားတက္ကသိုလ်တစ်ရပ်ကို လိုလားတောင့်တ တောင်းဆိုခဲ့ကြသော်လည်း တက္ကသိုလ် အက်ဥပဒေကြမ်း ပေါ်ထွက်လာသော အခါတွင်မူ ပြဋ္ဌာန်းချက် အချို့ကို မကျေနပ်ကြချေ။
အထူးသဖြင့် တက္ကသိုလ် ပညာရေးကို ပြန့်ပွားအောင် ပြုလုပ်ရမည့်အစား ပိုမိုပါးရှားအောင် အဟန့်အတားများပင် ပြုလုပ်ထားသည်ဟု ယူဆကြ၍ တက္ကသိုလ် ဥပဒေကို ပြင်ဆင်ပေးရန် အနှံ့အပြား တောင်းဆိုကြလေသည်။
နောင်တွင် သပိတ်လှန်သော်လည်း သပိတ်မှောက်ကျောင်းသားများပင် ကျွန်ပညာကို ဆက်လက် မသင်လိုတော့ပြီဟု ဆုံးဖြတ်ကာ တိုင်းပြည်အနှံ့ မြို့မကျောင်း အစရှိသော အမျိုးသားကျောင်း (၉၃) ကျောင်း တည်ထောင်ခဲ့၏။
၁၉၂၀ ပြည့်နှစ် ဒီဇင်ဘာလ ၅ ရက်နေ့ (မြန်မာသက္ကရာဇ် ၁၂၈၂ ခုနှစ် တန်ဆောင်မုန်း လပြည့်ကျော် ၁၀ ရက်) တွင် ကျောင်းသားကျောင်းသူများ ထပ်မံစုဝေး၍ ယူနီဘာစီတီအက်ဥပဒေကို လုံးဝ ကန့်ကွက်ကြောင်း ဆန္ဒပြသည့်အနေဖြင့် သပိတ်မှောက်ကြောင်း ဆုံးဖြတ် ကြေညာလိုက်လေသည်။
ဓာတ်ပုံများ ကိုးကား ကဏ္ဍ:မြန်မာနိုင်ငံ၏ ပညာရေး ကဏ္ဍ:မြန်မာနိုင်ငံ၏ သမိုင်း။
ရခိုင်ပြည်နယ်၊ ဖရုံကာကျွန်းစုတွင် ပါဝင်သည့် ကျွန်းများမှာ မြေငူကျွန်း ပိန္နဲချောင်းကျွန်း အင်္ဂရားချိုင်ကျွန်း Category:မြန်မာနိုင်ငံရှိ ကျွန်းများ။
Queen တေးဂီတအဖွဲ့သည် ဗြိတိသျှ ရော့ခ်ဂီတအဖွဲ့ဖြစ်ပြီး ၁၉၇၀ ခုနှစ်တွင် လန်ဒန်မြို့၌ ဖွဲ့စည်းခဲ့သည်။
မူလ ပထမ ကွင်း အဖွဲ့တွင် ဒရမ်သမား ဂစ်တာသမားနှင့် ပင်တိုင်အဆိုတော်ဖြင့် သာမန်စင်တင်တေးဂီတအဖွဲ့လေးအဖြစ်သာ ရပ်တည်နေသည်။
တစ်နေ့ ဖရက်ဒီမာကျူရီ (ကွင်း ပင်တိုင်အဆိုတော် ဖြစ်လာမည့်သူ) သည် မူလ ကွင်း အဖွဲ့ကို အားကျနေသည့် ပရိသတ်တစ်ယောက်သာ။
တစ်နေ့ စင်တင်တေးဂီတ အဖွဲ့ကို လာရောက်အားပေးရင်း မူလ ကွင်း အဖွဲ့၏ ပင်တိုင်အဆိုတော်မှာ ထွက်သွားလေသည်။
ဖရက်ဒီမာကျူရီလည်း ကွင်း အဖွဲ့ဝင်များထံ စကားစမြည် သွားပြောရင်း ပင်တိုင်အဆိုတော် လုပ်ချင်ကြောင်းပြောသည်။
ထိုချိန် ကွင်း အဖွဲ့တွင် ဒရမ်သမားနှင့် လိဒ် ဂစ်တာ သမားသာ ကျန်တော့သည်။
သူတို့ထံ စကားလာပြောသော ဖရက်ဒီမာကျူရီကို သွားခေါသည်ဆိုပြီး နှင်လွှတ်လိုက်ကြသည်။
ထိုအခါ ဖရက်ဒီမာကျူရီက သွားခေါတဲ့အတွက် ပါးစပ်ပေါက်ပိုကျယ်ပြီး အသံလုံးပိုကြီးသည်ဟုပြောကာ ထွက်သွားခဲ့သည်။
နောက်ရက်တွင် ကွင်း အဖွဲ့လည်း ပင်တိုင်အဆိုတော်ရှာမရသေးသည့်အတွက် ဖရက်ဒီမာကျူရီကို အစားထိုးသဘောဖြင့် ခေတ္တခေါ်ယူ သီဆိုစေခဲ့သည်။
ပထမညတွင်ပင် ပရိသတ်များ ကြိုက်နှစ်သက်သည့်အတွက် ပင်တိုင်အဆိုတော်အဖြစ် အဖွဲ့ဝင်ခဲ့သည်။
ဖရက်ဒီ မာကျူရီ (မွေးဖွားစဉ်က အမည် ဖာရွတ် ဘူလ်ဆာရာ ၁၉၄၆ စက်တင်ဘာ ၅-၁၉၉၁ နိုဝင်ဘာ ၂၄) သည် ဗြိတိသျှ အဆိုတော်၊​သီချင်းရေးဆရာ၊ တေးထုတ်လုပ်သူ နှင့် ကွင်းစ်တေးဂီတအဖွဲ့၏ ခေါင်းဆောင် အဆိုတော်တစ်ဦး ဖြစ်သည်။
ရော့ခ်ဂီတ၏ သမိုင်းကြောင်းတွင် အကြီးကျယ် အခမ်းနားဆုံးသော ခေါင်းဆောင်အဆိုတော် တစ်ဦးအဖြစ် သတ်မှတ်ခံရပြီး သူသည် စင်ပေါ်တွင် တောက်ပြောင်မြူးကြွစွာ ဖျော်ဖြေလေ့ ရှိသည့် အမူအရာ နှင့် စတုတ္တ အောက်တေ့ဗ် ရှိသည့် အသံကြောင့် ထင်ရှားသည်။
မာကျူရီသည် ရော့ခ်တီးဝိုင်းများ၏ ရှေ့ထွက် အဆိုတော် ပုံစံကို သွေဖည်ခဲ့ပြီး ပြဇာတ်တစ်ခုတွင် သရုပ်ဆောင်နေသည့် စတိုင်လ်ဖြင့် ဖျော်ဖြေခြင်းကြောင့် ကွင်းစ်တေးဂီတအဖွဲ့၏ လမ်းကြောင်းကို လွှမ်းမိုးခဲ့သည်။
၁၉၄၆ ခုနှစ်တွင် ဇမ်ဇီဘာနိုင်ငံတွင် ပါစီ-အိန္ဒိယ မိဘများမှ ဖွားမြင်ခဲ့ပြီး သူသည် အင်္ဂလိပ်ပုံစံ ကျောင်းအိပ်ကျောင်းစားအဖြစ် အသက် ၈ နှစ်အရွယ်မှ စတင် ပညာသင်ကြားခဲ့ပြီး အထက်တန်းအောင်မြင်မှသာ ဇမ်ဇီဘာသို့ ပြန်လာခဲ့သည်။
၁၉၆၄ တွင် သူ၏ မိသားစုသည် ဇမ်ဇီဘာတော်လှန်ရေး အတွင်း နိုင်ငံမှ ထွက်ပြေးခဲ့ပြီး အင်္ဂလန်နိုင်ငံ မစ်ဒယ်လ်ဆက်စ် သို့ ပြောင်းရွှေ့လာခဲ့ကြသည်။
ဂီတကို နှစ်ပေါင်းများစွာ သင်ကြား ရေးသားခဲ့ပြီးနောက် ၁၉၇၀ ခုနှစ်တွင် ဂစ်တာသမား ဘရိုင်ယန်မေ၊ ဒရမ်တီးသူ ရော်ဂျာတေလာတို့ နှင့် အတူ ကွင်းစ်တေးဂီတ အဖွဲ့ကို စတင်တည်ထောင်ခဲ့သည်။
မာကျူရီသည် ကွင်းစ်အဖွဲ့အတွက် နာမည်ကြီး သီချင်းများစွာကို ရေးသားခဲ့ပြီး ကေးလာကွင်းစ် (Killer Queen)၊ ဘိုဟီးမီးယမ်း ရက်ပ်ဆိုဒီ (Bohemian Rhapsody)၊ ဆမ်းဘာဒီ တူ လပ်ဗ် (Somebody to Love) ၊​ ဝီအာ သည် ချန်ပီယံ (We Are the Champions) ၊ ဒုန့် စတော့ပ် မီ နောင်း (Don't Stop Me Now) နှင့် ခရေဇီ လစ်တဲလ် သင်း ကောလ် လပ်ဗ် (Crazy Little Thing Called Love) စသည်တို့ ပါဝင်သည်။
သူ၏ ညှို့အားပြင်းသော စင်ပေါ်မှ ဖျော်ဖြေမှုတွင် ၁၉၈၅ ရန်ပုံငွေပွဲတွင် ဖျော်ဖြေမှုကဲ့သို့ ပရိသတ်များနှင့် အပြန်အလှန် ကူးလူးဆက်ဆံမှု ရှိနေသည်ကို တွေ့မြင်နိုင်သည်။
သူသည် တစ်ဦးတစ်ယောက်တည်းလည်း အလုပ်လုပ်ခဲ့ပြီး အခြားသော အနုပညာရှင်များအတွက် ထုတ်လုပ်သူ နှင့် ဧည့်သည်အဆိုရှင် အဖြစ် လုပ်ဆောင်ပေးခဲ့သည်။
မာကျူရီသည် ၁၉၉၁ ခုနှစ် အသက် ၄၅ နှစ် အရွယ်တွင် အေအိုင်ဒီအက်စ် ရောဂါဖြင့် ကွယ်လွန်ခဲ့သည်။
သူမကွယ်လွန်မီ တစ်ရက်အလိုက သူသည် ထိုရောဂါရှိနေကြောင်း အတည်ပြုပြောကြားခဲ့ပြီး ၁၉၈၇ ခုနှစ်ကတည်းက ရောဂါတွေ့ရှိခဲ့ကြောင်း ပြောကြားခဲ့သည်။
ရောဂါတွေ့ရှိပြီး နောက်တွင်လည်း မာကျူရီသည် ကွင်းစ်နှင့် အတူ ဆက်လက် အသံသွင်းခဲ့ပြီး သူကွယ်လွန်ပြီးနောက် မှ ထွက်ရှိသော "ကောင်းကင်ဘုံတွင် ပြုလုပ်သည်"​အယ်လ်ဘမ်တွင် သူ့အား အသားပေးဖော်ပြခဲ့သည်။
​ ၁၉၉၂ တွင် ဖရက်ဒီမာကျူရီ အမှတ်တရ ဂီတဖျော်ဖြေပွဲကို ဝမ်ဘလေအားကစားရုံတွင် ပြုလုပ်ကျင်းပခဲ့သည်။
​သူ၏ ကွင်းစ်တွင် ပါဝင် ပတ်သက်မှုကို ၂၀၁၈ ခုနှစ် ရုပ်ရှင် "ဘိုဟီးမီးယမ်း ရက်ပ်ဆိုဒီ" တွင် ဇာတ်လမ်းဆင် ဖော်ပြခဲ့သည်။
ကွင်းစ်၏ အဖွဲ့ဝင် တစ်ယောက်အနေဖြင့် မာကျူရီအား သူကွယ်လွန်ပြီးနောက် အမေရိကန်ရှိ ရော့ခ်အင်ရိုးလ် ကျော်ဇောသူ ခန်းမစာရင်းသို့ ၂၀၀၁ ခုနှစ်၌ လည်းကောင်း၊ ၂၀၀၃ ခုနှစ်တွင် ကျော်ဇောသူ တေးရေးဆရာ ခန်းမ စာရင်းသို့ လည်းကောင်း၊ ၂၀၀၄ ခုနှစ်တွင် ယူကေ ကျော်ဇောသူ ဂီတခန်းမ စာရင်းသို့ လည်းကောင်း ထည့်သွင်းဖော်ပြခံရသည်။
၁၉၉၀ ခုနှစ်တွင် ဖရက်ဒီနှင့် အခြား ကွင်းစ်တီးဝိုင်းအဖွဲ့သားများအား ဗြိတိသျှဂီတသို့ ပြောင်မြောက်စွာ ပံ့ပိုးမှုအတွက် ဘရစ် ဆု ချီးမြှင့်ခြင်း ခံရပြီး သူကွယ်လွန်ပြီး တစ်နှစ်ကြာတွင် သူ့အား သီးသန့် ချီးမြှင့် ခဲ့သည်။
၂၀၀၅ ခုနှစ်တွင် ဗြိတိသျှ တေးသီချင်း ဖန်တီးသူ အကယ်ဒမီမှ ကွင်းစ်အဖွဲ့အား အိုင်ဗော် နိုဗယ်လို ဆုအား ပြောင်မြောက်သော သီချင်းအများအပြား စုစည်းနိုင်ခြင်း အတွက် ချီးမြှင့်ခဲ့သည်။
​၂၀၀၂ ခုနှစ်တွင် မာကျူရီသည် ဘီဘီစီမှ ကောက်ယူသော "အခမ်းနားဆုံး ဗြိတိသျှ ၁၀၀"​စစ်တမ်းတွင် အဆင့် ၅၈ ချိတ်ခဲ့သည်။
ကိုးကား ကဏ္ဍ:ဗြိတိသျှ အမျိုးသား အဆိုတော်များ ကဏ္ဍ:ဗြိတိသျှ အမျိုးသား ဂီတပညာရှင်များ။
မွေးမြူရေးနှင့် ကုသရေး ဦးစီးဌာန () သည် စိုက်ပျိုးရေး၊မွေးမြူရေးနှင့် ဆည်မြောင်းဝန်ကြီးဌာနလက်အောက်ရှိ ဌာနတစ်ခုဖြစ်သည်။
သမိုင်း​ကြောင်း နိုင်ငံတော်၏ အသားကဏ္ဍ ဖွံ့ဖြိုးတိုးတက်ရေးအတွက် နည်းပညာနှင့် ဝန်ဆောင်မှုအရ မွေးမြူထုတ်လုပ်မှု တိုးတက်မြင့်မားရေး ဆောင်ရွက်ခြင်းနှင့် တိရစ္ဆာန် ကျန်းမာရေးနှင့်ဖွံ့ဖြိုးရေးဥပဒေပါ ပြဋ္ဌာန်းချက်များနှင့်အညီ တိရစ္ဆာန်ကျန်းမာရေး၊ ရောဂါကာကွယ်ထိန်းချုပ်ရေးနှင့် မွေးမြူထုတ်လုပ်မှု ဆိုင်ရာလုပ်ငန်းများအား စီမံခန့်ခွဲဆောင်ရွက်ရန် ရည်ရွယ်၍ ဖွဲ့စည်းထားခြင်းဖြစ်သည်။
၁၈၇၄ ခုနှစ်ခန့်က မြန်မာနိုင်ငံ၏တိရစ္ဆာန်ဆေးကုသရေးလုပ်ငန်းကို အင်္ဂလိပ်စစ်တပ်မှ တာဝန်ယူခဲ့သည်။
၁၉၃၇ ခုနှစ်တွင် တိရစ္ဆာန်ဆေးကုဌာနခွဲအဖြစ် ဖွဲ့စည်းကာ ညွှန်ကြားရေးဝန် ခန့်ထားခဲ့သည်။
(၁၅-၃-၁၉၇၂) ရက်တွင် တိရစ္ဆာန်ဆေးကုဌာနခွဲနှင့် မြေယာကျေးလက်ကြီးပွားတိုးတက်ရေးကော်ပိုရေးရှင်းမှ မွေးမြူရေးဌာနခွဲတို့ ပူးပေါင်း၍ တိရစ္ဆာန်ဆေးကုသရေးနှင့်မွေးမြူရေးဦးစီးဌာနအဖြစ် ဖွဲ့စည်းဆောင်ရွက်ခဲ့သည်။
မွေးမြူရေးလုပ်ငန်းကို စီးပွားရေးဆန်ဆန်ဆောင်ရွက်နိုင်ရန်အတွက် ၁၉၇၆ ခုနှစ်၊ ဧပြီလတွင် တိရစ္ဆာန် ဆေးကုသရေးနှင့် မွေးမြူရေးဦးစီးဌာနမှခွဲထွက်၍ မွေးမြူရေးလုပ်ငန်းကော်ပိုရေးရှင်း (ယခုမွေးမြူရေး၊ အစားအစာနှင့် နို့ထွက်ပစ္စည်းလုပ်ငန်း) ကိုသီးခြားဖွဲ့စည်းခဲ့သည်။
(၁၅-၃-၁၉၈၃) ရက်တွင် လယ်ယာနှင့်သစ် တော ဝန်ကြီးဌာနမှခွဲထွက်၍ မွေးမြူရေးနှင့်ရေလုပ်ငန်းဝန်ကြီးဌာနအဖြစ် သီးခြားဖွဲ့စည်းခဲ့သည့်ရက်မှ စတင်ပြီး ဤဦးစီးဌာနကို မွေးမြူရေးနှင့်ကုသရေးဦးစီးဌာနဟု အမည်ပြင်ဆင်သတ်မှတ်ခဲ့သည်။
(၂၈-၆-၂၀၀၇)ရက်တွင် ကျင်းပသော နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီအစိုးရ အဖွဲ့အစည်းအဝေးအမှတ်စဉ် (၁၉/၂၀၀၇) မှ မွေးမြူရေးနှင့်ကုသရေးဦးစီးဌာန လက်အောက်တွင် ပျားလုပ်ငန်း ဌာနကို သွတ်သွင်းဖွဲ့စည်းရန် သဘောတူခွင့်ပြုချက်အရ ပျားလုပ်ငန်းဌာနမှ အရာထမ်း (၈၂) ဦး၊ အမှုထမ်း (၃၄၁) ဦး စုစုပေါင်း (၄၂၃) ဦးနေရာသွတ်သွင်း၍ ဦးစီးဌာနအား အရာထမ်း (၄၉၀) ဦး၊ အမှုထမ်း (၃၂၂၅) ဦး စုစုပေါင်း (၃၇၁၅) ဦးဖြင့် ပြင်ဆင်ဖွဲ့စည်းခဲ့သည်။
မွေးမြူရေး၊ အစားအစာနှင့် နို့ထွက်ပစ္စည်းလုပ်ငန်း၏ ဖွဲ့စည်းပုံအား စာရင်းရှင်းလင်းဖျက်သိမ်းပြီး မွေးမြူရေးဌာနခွဲအဖြစ် မွေးမြူရေးနှင့်ကုသရေးဦးစီးဌာနလက်အောက်သို့ (၃-၄-၂၀၁၄) ရက်တွင်ကျင်းပ ပြုလုပ်သော ပြည်ထောင်စုအစိုးရအဖွဲ့အစည်းအဝေးအမှတ်စဉ် (၇/၂၀၁၄)မှ သဘောတူခွင့်ပြုပြီး မွေးမြူရေး၊ အစားအစာနှင့် နို့ထွက်ပစ္စည်းလုပ်ငန်းမှ အရာထမ်း(၅၆) ဦး၊ အမှုထမ်း (၁၀၀) ဦး စုစုပေါင်း (၁၅၆) ဦး အားသွတ်သွင်း၍ ဦးစီးဌာနအား အရာထမ်း (၆၅၄) ဦး၊ အမှုထမ်း (၃၄၄၉)ဦး စုစုပေါင်း (၄၁၀၃) ဦးဖြင့် ဖွဲ့စည်းပုံတိုးမြှင့်ခဲ့သည်။
(၉-၆-၂၀၁၆) ရက်တွင်ကျင်းပပြုလုပ်သော ပြည်ထောင်စုသမ္မတမြန်မာနိုင်ငံတော်၊ ပြည်ထောင်စုအစိုးရ အဖွဲ့အစည်းအဝေးအမှတ်စဉ် (၅/၂၀၁၆) သဘောတူခွင့်ပြုချက်အရ မွေးမြူရေးနှင့်ကုသရေးဦးစီးဌာနအား အရာထမ်း (၉၇၈) ဦး၊ အမှုထမ်း (၃၇၈၉) ဦး စုစုပေါင်း (၄၇၆၇) ဦးဖြင့် ပြင်ဆင်ဖွဲ့စည်းခဲ့သည်။
လုပ်ငန်းတာဝန်များ မွေးမြူရေးနှင့် ကုသရေး ဦးစီးဌာန၏ လုပ်ငန်းတာဝန်များမှာ အောက်ပါအတိုင်းဖြစ်သည်။
တစ်နိုင်ငံလုံး၏ အသားကဏ္ဍဖွံ့ဖြိုးတိုးတက်ရေးအတွက် တာဝန်ယူ ဆောင်ရွက်ခြင်း၊ တိရစ္ဆာန်မွေးမြူထုတ်လုပ်မှုဆိုင်ရာ ကိန်းဂဏန်းများ ကောက်ယူပြုစုခြင်း၊ တိရစ္ဆာန်ရောဂါ ကုသ/ကာကွယ်ဆေးများ ထုတ်လုပ်ခြင်းနှင့် ရောဂါ ကာကွယ်၊ ကုသရေးလုပ်ငန်းများ ဆောင်ရွက်ခြင်း၊ တိရစ္ဆာန်စားကျက် ဖွံ့ဖြိုးရေးလုပ်ငန်း ဆောင်ရွက်ခြင်း၊ တိရစ္ဆာန်မျိုးကောင်းမျိုးသန့် တိုးပွားရေးအတွက် မေထုံမဲ့သားစပ်လုပ်ငန်း ဆောင်ရွက်ခြင်း၊ တိရစ္ဆာန်မွေးမြူရေးလုပ်ငန်း ဖွံ့ဖြိုးတိုးတက်ရေးအတွက် လေ့ကျင့်ပညာပေးခြင်း၊ သုတေသနလုပ်ငန်းများနှင့် ဓာတ်ခွဲခန်းလုပ်ငန်းများ ဆောင်ရွက်ခြင်း၊ ပုဂ္ဂလိကမွေးမြူရေးကဏ္ဍ တိုးတက်ဖွံ့ဖြိုးရေးအတွက် မွေးမြူရေးဇုန်များ ဖွင့်လှစ်ဆောင်ရွက်ခြင်း၊ ကျေးလက်ဒေသဖွံ့ဖြိုးရေးနှင့် ဆင်းရဲနွမ်းပါးမှု လျှော့ချရေးလုပ်ငန်းများတွင် မွေးမြူရေးနှင့် သားငါးကုန်ထုတ်လုပ်မှုကဏ္ဍ ဖွံ့ဖြိုးတိုးတက်ရေး ဆောင်ရွက်ခြင်း၊ တိရစ္ဆာန်နှင့် တိရစ္ဆာန်ထွက်ပစ္စည်း ပို့ကုန်သွင်းကုန် စစ်ဆေးထောက်ခံခြင်း၊ တိရစ္ဆာန်ကျန်းမာရေး ထိန်းသိမ်းစစ်ဆေးရေးစခန်း (Animal Quarantine Station) လုပ်ငန်းဆောင်ရွက်ခြင်း၊ နယ်စပ်တိရစ္ဆာန် ဖြတ်သန်းသွားလာမှု စစ်ဆေးရေးစခန်း (Check Point) လုပ်ငန်းဆောင်ရွက်ခြင်း၊ ပြည်နယ်/တိုင်းဒေကြီးအသီးသီး၌ မွေးမြူရေးဘဏ်စနစ်အရ မွေးမြူရေး လုပ်ငန်းများ တိုးချဲ့ဆောင်ရွက်ခြင်း၊ နယ်စပ်ဒေသဖွံ့ဖြိုးရေးအတွက် ဘိန်းအစားထိုး မွေးမြူရေးလုပ်ငန်းများ ဆောင်ရွက်ခြင်း၊ စံပြမွေးမြူရေးခြံများ ထူထောင်၍ သိပ္ပံနည်းကျ မွေးမြူထုတ်လုပ်မှု ဆောင်ရွက်ခြင်း။
ညွှန်ကြားရေးမှူးချုပ်များ စဉ်အမည်တာဝန်သက်တမ်းတာဝန်ကာလ၁။
ဒေါက်တာတိုးမင်းထွန်း ၂၂ ဇူလိုင် ၂၀၂၅ - ယနေ့အထိ ဆက်စပ်ဖတ်ရှုရန် မွေးမြူရေး၊ ရေလုပ်ငန်းနှင့် ကျေးလက်ဒေသဖွံ့ဖြိုးရေး ညွှန်ကြားမှုဦးစီးဌာန ငါးလုပ်ငန်း ဦးစီးဌာန ကျေးလက်ဒေသ ဖွံ့ဖြိုးတိုးတက်ရေးဦးစီးဌာန ကိုးကား Category:စိုက်ပျိုးရေး၊မွေးမြူရေးနှင့် ဆည်မြောင်းဝန်ကြီးဌာန ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ။
ထရန်စဖော်မာဆီ(သို့)ထရန်စဖော်မာ အား ကာကွယ်မှုပေးသောဆီသည် အထူးသန့်စင်ထားသောဆီတစ်မျိုးဖြစ်ပြီး မြင့်မားသော အပူချိန်ကိုခံနိုင်ရည်ရှိကာ ၎င်းကိုဖြတ်၍ လျှပ်စစ်စီးဆင်းမှုကို ဟန့်တားနိုင်သောဆီ ဖြစ်သည်။
၎င်းကို ကော်ရိုနာ များကိုလျော့ချရန်၊ဂတ်စ်ငွေ့များမှတဆင့် လျှပ်စစ်စီးဆင်းမှုကို လျော့ချရန်နှင့် အပူဓာတ်တို့ကိုလျော့ချရန်အတွက်အသုံးပြုသည်။
ဆီထည့်သွင်းအသုံးပြုသော ထရန်စဖော်မာများတွင် ကော်ရိုနာ များထုတ်လွှတ်ခြင်း၊အပူလွန်ကဲခြင်းနှင့် အတွင်းပိုင်း လျှပ်စစ်သံလိုက်စက်ကွင်းများကြောင့် ဂတ်စ်များထွက်လေ့ရှိသည်။